***Adoptat la Şedinţa Lărgită a Senatului***

***şi Adunării Generale a cadrelor didactico-științifice***

***şi studenţilor ULIM, din 29 aprilie 2015***

**REGULAMENTUL**

**PRIVIND STAGIILE DE PRACTICĂ**

**(ciclul I - studii superioare de Licenţă, ciclul II - studii superioare de**

**Masterat, ciclul III - studii superioare de**

**Doctorat)**

1. **DISPOZIŢII GENERALE**
   1. Regulamentul stabileşte cadrul normativ privind stagiile de practică în procesul formării profesionale iniţiale la ciclul I – studii superioare de licenţă, ciclul II – studii superioare de masterat şi este în corespundere cu **Regulamentul - cadru privind stagiile de practică elaborat de Ministerul Educaţiei** şi Cadrul Naţional al Calificărilor pe domenii de formare profesională.
   2. Stagiile de practică sunt parte integrantă obligatorie a procesului educaţional şi se realizează în scopul aprofundării cunoştinţelor teoretice acumulate de către studenţi pe parcursul anului (anilor) de studii şi formării competenţelor stabilite prin Cadrul Naţional al Calificărilor pe domenii de formare profesională.
   3. Stagiile de practică în cadrul ULIM se realizează în întreprinderi, organizaţii, instituţii, ministere, departamente (unități-baze de realizare a stagiilor de practică), incubatoare educaţionale, firme în cadrul parteneriatului social precum şi în baza acordurilor (convenţiilor) bilaterale şi internaţionale, în cadrul proiectelor internaţionale.
   4. Catedrele de specialitate elaborează şi aprobă programele pentru stagiile de practică. Programele respective întrunesc următoarele condiţii:

a) instruirea practică continuă a studenţilor de la specialitatea respectivă;

b) sistemul de competenţe, în conformitate cu finalităţile de studiu pentru specialistul într-un anumit domeniu;

c) adaptarea la cerinţele actualizate ale transferului de informaţie către studenţi, în corelaţie cu necesităţile de pe piaţa forţei de muncă;

d) coordonarea cu organele centrale de specialitate, întreprinderile, ministerele, departamentele, organizaţiile de profil.

* 1. Stagiile de practică se axează, în temei, pe:

a) activitatea de cunoaştere generală a unităţii de practică în care este repartizat studentul;

b) activităţi de observaţie şi analiză a proceselor funcţionale, sub îndrumarea coordonatorilor (mentorilor) din partea unităţii-baze de realizare a stagiului de practică;

c) colectarea informaţiei în scopul elaborării tezei/proiectului de licenţă/master;

d) elaborarea setului de documente prestabilite şi a raportului privind stagiul de practică.

1. **TIPURILE STAGIILOR DE PRACTICĂ**

**2.1.** Tipurile stagiilor de practică sunt determinate în planurile de învățământ, în strictă corespundere cu finalităţile de studiu pentru specialistul într-un anumit domeniu de formare profesională. Durata stagiilor de practică, precum şi perioada (perioadele) de desfăşurare sunt incluse în planurile de învățământ aprobate în modul stabilit.

**2.2.** Tipurile stagiilor de practică sunt:

a) de specialitate (iniţiere, pedagogică, tehnologică, în producţie, clinică etc.);

*Pentru studenţii care realizează modulul psiho-pedagogic practica pedagogică este obligatorie.*

*Practica pedagogică asigură corelaţia dintre pregătirea teoretic a viitoarelor cadre şi activitatea lor practică în instituţiile de învățământ.*

b) practica de licenţă;

c) practica de masterat;

d) practica de doctorat.

**2.3.** În procesul realizării **practicii de iniţiere** în specialitate, studenţii se familiarizează cu bazele viitoarei specialităţi, obţin deprinderi primare pentru formarea profesională. Acest tip de practică poate fi realizat în unităţi de producţie ale ULIM, centre de cercetare, sau la întreprinderi performante din domeniu.

**2.4.** **Practica de specialitate** se poate realiza în alternanţă cu orele deprelegeri, cursurile practice şi de laborator sau separat, pe parcursul anului de studii, în funcţie de domeniul de formare profesională şi condiţiile de realizare a stagiului de practică.

**2.5.** **Practica de licenţă** are drept scop dezvoltarea abilităţilor practice necesare şi adoptarea pregătirii teoretice la activitatea profesională independentă în condiţiile socio-economice reale, efectuarea cercetărilor, documentarea şi colectarea informaţiei pentru realizarea proiectului/tezei de licenţă. Practica de licenţă se organizează la întreprinderi, organizaţii, ministere, departamente, instituţii de proiectare şi de cercetare şi, ca excepţie, la catedrele de profil, centre de cercetare, unităţi de producţie ULIM, în conformitate cu tema proiectului/tezei de licenţă.

**2.6.** **Practica de master** are drept scop dezvoltarea competenţelor şi adecvarea pregătirii teoretice la activitatea profesională independentă în condiţii socio-economice reale, efectuarea cercetărilor, documentarea şi colectarea informaţiei, pentru realizarea tezei de master. Practica de masterat se organizează prioritar în instituţii de proiectare şi de cercetare şi, ca excepţie, la catedrele de profil, centre de cercetare, unităţi de producţie ULIM, în conformitate cu tema tezei de master.

**2.7.** **Practica de doctorat** este orientată exclusiv către tema tezei de doctorat şi presupune realizarea cercetărilor in cadrul instituţiilor de cercetare, sectoarelor de afaceri şi firmelor de înaltă tehnologie sau cercetare – dezvoltare, cu care există convenţii de colaborare în acest sens. De asemenea stagiile de practică pot fi desfășurate în cadrul proiectelor de cercetare cu relevanţă naţională şi internaţională.

**2.8.** Stagiile de practică se creditează distinct, de regulă, cu 1-2 credite pentru o săptămână integră de stagiu.

**2.9.** Fiecare tip de stagiu de practică are conţinutul, obiectivele si specificul ei de organizare si urmează sa asigure o continuitate, o sistemă logică științifico-practică de formare profesională.

1. **ORGANIZAREA ŞI DESFĂŞURAREA STAGIILOR DE PRACTICĂ**

**3.1.** Stagiile de practică se organizează în corespundere cu Planul-cadru pentru învățământul superior, în alternanţă cu orele teoretice sau separat, pe etape sau în mod continuu, în funcţie de domeniul de formare profesională şi de specialitate şi constituie, în mediu, 10 la sută din numărul total de ore (credite de studiu) prevăzute în planul de învățământ.

*Facultăţile, în funcţie de domeniile de formare profesională, vor selecta unităţile–baze de realizarea stagiilor de practică, din cele identificate în cadrul parteneriatului social, precum şi în baza acordurilor bilaterale/internaţionale şi proiectelor internaţionale, şi vor încheia din timp, pe o perioadă determinată, convenţii–cadru de parteneriat. Forma convenţiei-cadru (anexa nr. 1).*

**3.2.** În vederea organizării stagiilor de practică, universitatea și facultățile vor încheia convenţii, contracte de colaborare privind organizarea şi desfăşurarea stagiilor de practică a studenţilor ciclul I – licenţă, ciclul II – masterat şi ciclul III – doctorat, cu unităţile-baze de realizare a stagiilor de practică. Forma contractului de colaborare se regăseşte în anexa nr. 2. Pentru organizarea stagiilor de practică în autorităţile publice din domeniul ordinii publice, apărării şi securităţii, se vor încheia contracte de colaborare nemijlocit cu conducerea autorităţilor respective, prin care vor stabili ordinea şi restricţiile vizând desfășurarea stagiilor de practică în subdiviziunile subordonate. Stagiul de practică este realizat în baza unei convenții tripartite, semnată de Universitate, Instituția – gazdă a stagiarului și Stagiar.

**3.3.** Condiţiile de desfăşurare şi durata stagiilor de practică se determină de către facultate, catedre de comun acord cu unitatea-bază în care se va realiza practica.

**3.4.** Termenele, etapele, locul, perioada de desfăşurare a practicii sunt stabilite în corespundere cu pregătirea teoretică a studenţilor, adecvată planurilor de învățământ (calendarului universitar/graficului procesului de studii), ținând cont de capacităţile bazei de practică a instituţiei sau a formaţiunii economice de aplicare a instruirii practice.

**3.5.** Pentru coordonarea practicii se vor desemna *conducători ai stagiului de practică* - cadre didactico-științifice din partea catedrelor de profil şi *coordonatori ai practicii* (îndrumători) din personalul unităţii - baze de realizare a stagiului de practică. Conducătorii şi coordonatorii stagiilor de practică sunt confirmați prin hotărârea Consiliului Profesoral al facultăţii.

**3.6.** Forma individuală de realizare a stagiului de practică, în care studenţii se preocupă individual de identificarea locului de desfăşurare a acesteia, poate fi considerată parte a programului de formare cu acordul decanului şi conducătorilor de practică şi cu condiţia respectării regulilor stabilite pentru desfăşurarea eficientă a stagiului de practică.

**3.7.** Studenţii realizează stagiile de practică individual sau în grupe cu un număr stabilit de persoane, în funcţie de tipul practicii, domeniul de formare profesională şi prevederile contractului încheiat cu unităţile-baze de realizare a stagiilor de practică.

**3.8.** Încadrarea în stagiile de practică a studenţilor este anticipată de un instructaj special, în procesul căruia studenţii sunt familiarizaţi cu obiectivele şi conţinutul stagiului, obligaţiunile stagiarului, criteriile de apreciere, modul de evaluare, finalităţile stagiului de practică. De asemenea studenţilor li se aduc la cunoştinţă principalele reguli de securitate ce urmează a fi respectate la locul de desfăşurare a practicii.

**3.9**. La expirarea termenelor de desfăşurare a stagiului de practică, studenţii prezintă portofoliile/rapoarte, dări de seamă individuale după un model prestabilit, conform cerinţelor elaborate de catedrele responsabile de realizarea stagiului de practică şi aprobate conform reglementărilor interne ale ULIM. În funcţie de domeniul de formare profesională, la raportul privind efectuarea stagiului de practică pot fi anexate proiecte, machete, lucrări creative etc.

1. **EVALUAREA STAGIILOR DE PRACTICĂ**

**4.1.** Evaluarea stagiilor de practică se realizează atât pe perioada de desfăşurare a practicii, cât şi la finalizarea acestei activităţi.

**4.2.** Evaluarea *curentă,* pe durata practicii, se efectuează de către conducătorul de practică şi reprezentantul unităţii–baze de practică, luând în consideraţie participarea studentului la lucrările programate şi formarea de către acesta a deprinderilor de executare sau coordonare a operaţiunilor incluse în programul practicii.

**4.3.** La evaluarea *finală,* stagiile de practică se apreciază cu note de către o comisie special creată de catedra de profil, ținând cont de referinţa coordonatorului din partea unităţii-baza de desfăşurare a practicii despre activitatea stagiarului, calitatea susţinerii publice a raportului, rezultatele realizării sarcinii individuale, aprecierea conducătorului de la catedra de profil. Criteriile de apreciere a stagiului de practică sunt elaborare şi aprobate de catedrele de profil.

**4.4.** Notele obţinute pentru stagiul de practică se includ în rezultatele sesiunii respective de examinare, se iau în considerare la calculul mediei reuşitei academice a studentului.

**4.5.** Evaluarea practicii *de licenţă/master* se face de către conducătorul de proiect/teză în funcţie de activitatea studentului în procesul de elaborare a proiectului/tezei şi de caracteristica dată de conducerea unităţii-baze de practică. Nota conducătorului se prezintă în avizul acestuia la proiectul/teza de licenţă/master.

**4.6.** Totalizarea stagiilor de practică se efectuează mai întâi în cadrul seminarelor, conferinţelor, dezbaterilor etc. organizate în unităţile-bază unde participă studenţii-stagiari, coordonatorii de la catedrele de profil şi din unitățile-bază, eliberându-se un proces verbal cu notele prevăzute pentru stagiul de practică. Apoi la Departament sau catedrele de profil se organizează conferinţe, seminare, expoziții, în cadrul cărora se prezintă rezultatele stagiului.

**4.7. *Pe parcursul stagiului de practică coordonatorii prezintă dări de seamă despre mersul stagiului în ședințele catedrelor de specialitate. La finalizarea stagiilor de practică coordonatorii prezintă raportul de evaluare la catedrele de specialitate. Extrasele din procesele verbale al şedinţelor catedrelor se prezintă la Departamentul Parteneriate, Consiliere şi Formare Continuă.***

**4.8.** Persoana responsabilă de stagiile de practică de la facultate elaborează raportul-sinteză despre rezultatele stagiilor de practică la facultate pe care îl prezintă în şedinţa consiliului profesoral. Extrasul şedinţei consiliului profesoral se prezintă la Departamentul Parteneriate, Consiliere şi Formare Continuă.

**4.9.** Studenţii care nu au realizat integral planul de studii şi nu au obţinut creditele aferente tuturor unităţilor de curs/modulelor obligatorii şi opţionale şi a stagiului de practică, nu sunt admişi la susţinerea probelor examenului de licenţă.

**4.10.** Studenţii care nu au realizat programele de practică din motive întemeiate, sunt încadraţi repetat la stagiul de practică, ţinându-se cont de posibilităţile desfăşurării acesteia pe parcursul vacanţei sau al semestrului viitor.

1. **CADRELE DIDACTICE, CONDUCĂTORII/COORDONATORII STAGIILOR DE PRACTICĂ**

**5.1.** Organizarea şi desfăşurarea stagiilor de practică sunt dirijate de persoane desemnate de Consiliul Profesoral al facultăţii pentru activitatea respectivă. Controlul organizării şi desfăşurării stagiilor de practică se realizează de Departamentul Parteneriate, Consiliere şi Formare Continuă sub monitorizarea prorectorului pentru studii.

**5.2.** Pentru coordonarea practicii studenţilor, sunt desemnate cadrele didactice titulare, cu experienţă recunoscută în domeniul de formare profesională respectiv - conducătorul stagiului de practică. Monitorizarea activităţilor de efectuare a stagiilor de practică se include în norma didactică, aprobată în modul stabilit.

**5.3.** Conducătorul stagiului de practică de comun cu coordonatorul stagiului de practică defineşte subiectele sarcinilor individuale, organizează şi supraveghează nemijlocit practica la specialitatea respectivă şi asigura îndeplinirea în cele mai bune condiţii a activităţilor proiectate.

**5.4.** Conducătorul stagiului de practică:

a) ţine cursuri şi seminare, realizează diferite activităţi educaţionale cu caracter demonstrativ, acordă consultaţii, asistenţă fiecărui student monitorizat;

b) repartizează studenţilor la locurile de practică, redistribuindu-i conform tipurilor de practică şi conform contractelor încheiate;

c) asigură organizarea si desfăşurarea stagiilor de practică;

d) organizează instructaje, conferințe, seminare, expoziții cu privire la organizarea, desfășurarea, totalurile stagiilor de practică;

e) verifică condiţiile, respectarea termenelor şi conţinutului practicii;

f) stabileşte relaţiile cu coordonatorii din unităţile-bază de practică şi, în comun, elaborează programul de lucru pentru efectuarea practicii;

g) împreună cu coordonatorul stagiului de practică din unitatea-bază de practică, evaluează realizarea stagiului de practică de către fiecare student;

h) este responsabil de respectarea normelor securităţii muncii de către studenţi;

i) acordă consultanţă metodică studenţilor ce efectuează stagiile de practică în bază de program individual.

**5.5.** Conducătorul unităţii-bază de realizare a stagiului de practică va desemna, din rândul angajaţilor, un specialist de înaltă calificare şi cu experienţă în domeniu coordonatorul stagiului de practică, care va fi responsabil de desfăşurarea stagiului de practică în unitatea–bază.

**5.6.** Funcțiile coordonatorilor stagiilor de practică:

1. acordă consultație metodică studenţilor-stagiari;
2. realizează diferite activităţi educaţionale cu caracter demonstrativ;
3. asistă la activităţile susţinute de către studenţii-stagiari;
4. verifică documentaţia elaborată de studenţii-stagiari;
5. participă la analiza rezultatelor activităţilor susţinute de studenţii-stagiari;
6. este responsabil de respectarea normelor securităţii muncii de către studenţii-stagiari.

**5.7.** Remunerarea muncii coordonatorului stagiului de practică se efectuează conform actelor normative în vigoare.

1. **STUDENŢII**

**6.1.** Studenţii-stagiari **au dreptul** **să**:

a) aleagă unităţile-baze de efectuare a stagiului de practică din numărul unităţilor cu care sunt încheiate contractele respective;

b) solicite recunoaşterea voluntariatului prestat opţional, în acelaşi timp sau consecutiv, în una sau mai multe instituţii gazdă, cu care instituţia de învățământ superior a încheiat acord de colaborare, drept stagiu de practică;

c) realizeze stagiile de practică în străinătate în baza contractelor individuale conform cerinţelor stabilite;

d) să pretindă la condiţii corespunzătoare la locul de desfăşurare a stagiului de practică (de muncă), dotare cu utilaj, materiale, literatură etc.;

e) solicite şi să obţină explicaţii, consultări privind conţinutul practicii şi procesele tehnologice ce urmează să le înveţe;

f) execute numai operaţiunile şi lucrările prevăzute în programul de practică;

g) intervină cu propuneri vizând organizarea şi efectuarea stagiilor de practică, precum şi pentru perfecţionarea proceselor desfăşurate în unitatea-bază de practică.

**6.2.** Studenţii stagiari **sunt obligaţi** **să**:

a) asiste, în perioada stagiului de practică, la numărul de ore conform planului de învățământ;

b) consemneze întreaga lor activitate în caietul de practică şi să prezinte raportul programei stagiului de practică;

c) efectueze stagiul de practică în strictă conformitate cu prescripţiile conducerii instituţiei; schimbarea unităţii-baze de practică fără consimțământul factorilor de decizie este strict interzisă;

d) execute dispoziţiile şi recomandările conducătorilor stagiului, să respecte regulamentul de funcţionare internă şi condiţiile de securitate a muncii, conform cerinţelor specifice unităţii-baze de realizare a stagiului de practică.

**6.3.** În cazul în care în unitatea-bază de practică există locuri vacante, studenţii-stagiari pot fi angajaţi la locurile respective, dacă conţinutul muncii prestate corespunde cerinţelor programului stagiului de practică.

**6.4.** Condiţiile de angajare a studenţilor, programul zilei şi a săptămânii de muncă pentru studenţii-stagiari vor corespunde normelor Codului Muncii.

**6.5.** Din momentul încadrării studentului în stagiul de practică, acesta se conformează regulilor de securitate a muncii şi de funcţionare internă a unităţii-bază de practică.

**6.6.** Remunerarea muncii studentului în perioada de practică se face conform legislaţiei în vigoare şi în corespundere cu clauzele contractului încheiat între instituţia de învățământ şi unitatea-bază de practică.

**6.7.** Studenţii înmatriculaţi la studii în baza contractelor dintre instituţii şi întreprinderi, de regulă, realizează stagiile de practică în întreprinderile respective.

**6.8.** Studenţii care îşi fac studiile prin învățământ cu frecvenţă redusă, încadraţi în câmpul muncii la specialitatea studiată, precum şi studenţii cu frecvenţă, care pe tot parcursul studiilor au reuşit să îmbine studiile cu munca, sunt eliberaţi de la stagiile de practică, atribuindu-li-se numărul de credite conform reglementărilor interne ale instituţiei. Notarea se efectuează în baza raportului întocmit în conformitate cu programa stagiului de practică respectiv. În cazul în care studentul nu activează în domeniul specialităţii studiate, el realizează stagiul de practică în condiţiile prezentului Regulament.

**6.9.** Studenţilor care au fost încadraţi în stagii de practică peste hotarele republicii şi deţin actul confirmativ respectiv cu descrierea activităţilor realizate, durata stagiilor, numărului de ore realizat, li se recunosc stagiile de practică cu acordarea numărului stabilit de credite.

**6.10.** Voluntariatul prestat de studenţi la domenii de utilitate publică conexe profilului şi specialităţii de studiu a voluntarului, în baza acordurilor de colaborare cu instituţiile gazdă, confirmat prin carnetul de voluntar sau certificatul nominal de voluntariat, se recunoaşte drept stagiu de practică şi se creditează anual cu 5 credite de studiu transferabile pentru 150 de ore de voluntariat.

Voluntariatul prestat de studenţi, în scopul dezvoltării aptitudinilor şi formării experienţei profesionale, confirmat prin carnetul de voluntar certificat nominal şi contractul de voluntariat, va fi considerat practică de iniţiere sau practică de licenţă dacă s-au confirmat cel puţin 40 de ore.

**6.11**. Prezentul regulament intră în vigoare din ziua adoptării de către Senatul ULIM.

**ANEXA 1**

**CONVENŢIE - CADRU DE PARTENERIAT**

Universitatea Liberă Internaţională din Moldova (în continuare Universitatea), reprezentată prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** care acţionează în baza\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_şi (unitatea de bază de realizare a stagiilor de practică)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (în continuare Partener), reprezentată \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** care acţionează \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,denumite în continuare în mod colectiv Părţi, iar individual Parte, luând în consideraţie că realizarea instruirii şi consolidării potenţialului de cadre de înaltă calificare este problema-cheie privind asigurarea realizărilor economice ale Partenerului şi ca **Universitatea Liberă Internaţională din Moldova:**

* este instituţie de învăţământ superior acreditată în Republica Moldova în modul stabilit;
* dispune de un potenţial academic valoros şi de un conţinut formativ universitar orientat spre cerinţele pieţei muncii;
* se află în proces de integrare în comunitatea universitară internaţională în scopul armonizării calificărilor şi recunoaşterii actelor de studii,

**iar Partenerul:**

* urmăreşte extinderea ariei activităţilor sale în mediul economic şi creşterea continuă a potenţialului său economic, cu obţinerea beneficiului financiar şi material;
* conştientizează necesitatea utilizării potenţialului universităţii în scopul consolidării potenţialului de cadre competente, apte să genereze inovaţii şi tehnologii avansate contribuind la asigurarea concurenţei Partenerului pe piaţa economică internă şi externă, au convenit asupra încheierii prezentei Convenției de parteneriat (în continuare Convenţie), care constituie cadrul juridic de bază în relaţiile dintre Părţi ce ţin de organizarea stagiilor de practică a studenţilor Universităţii.

**Art.1.** Obiectul Convenţiei îl reprezintă stabilirea unui parteneriat reciproc avantajos între Părţi în scopul ajustării procesului de formare profesională a studenţilor Universităţii la necesităţile pieţei muncii şi ale Parteneriatului în cadre competente şi acordări asistenţei ştiinţifico-consultative în promovarea activităţilor economice ale Partenerului.

**Art.2.** Drepturile şi Angajamentele Universităţii este de a:

* furniza Partenerului permanent informaţie privind activitatea universitară, inclusiv conţinuturile studiilor, denumirea titlurilor, care pot fi obţinute la Universitate, regulile de admitere a tineretului şi desfăşurarea procesului de studii şi de cercetare ştiinţifică;
* organiza elaborarea de către studenţi a proiectelor/tezelor de licenţă, de master şi de doctorat pe tematica reală propusă de către Partener;
* examina posibilitatea desfășurării cercetărilor ştiinţifice conform solicitărilor Partenerului cu participarea, după caz, la implementarea ulterioară a acestora la Partener;
* examina posibilitatea instruirii specialiştilor din rândul persoanelor delegate la studii de către Partener cu acordarea, în modul stabilit de organele abilitate, a unor facilităţi la înmatricularea şi studiile acestora;
* acorda, prin intermediul catedrelor de specialitate ale Universităţii, asistenţă consultativă privind procesul inovaţional şi transferurile tehnologice posibile în cadrul Partenerului;
* crea condiţii privind implicarea specialiştilor Partenerului la predarea lecţiilor şi organizarea lucrărilor practice în cadrul Universităţii;
* înainta propuneri Partenerului privind efectuarea de către studenţi a stagiilor de practică şi va supravegherea sistematic procesul de stagiere a studenţilor;
* recomandă, la solicitarea Partenerului, absolvenţi sau viitori absolvenţi ai Universităţii pentru plasarea posibilă a acestora în câmpul muncii, inclusiv prin participarea Partenerului la Târgurile locurilor de muncă vacante, organizate permanent de către Universitate pentru selectarea şi angajarea la lucru a absolvenţilor;
* organiza, cu participarea specialiştilor Partenerului, mese rotunde cu genericul familiarizării studenţilor şi profesorilor cu realităţile activităţii acestora, cu posibilităţi de stagiere a studenţilor şi de angajare la lucru după absolvire;
* examina necesităţile Universităţii şi, după caz, va înainta propuneri de creare la Partener a filialelor catedrelor de specialitate, laboratoarelor de cercetări ştiinţifice şi a birourilor de proiectare comune;
* utiliza strict conform destinaţiei şi nu va divulga informaţia specială declarată de către Partener ca fiind confidenţială;
* asigura, după posibilităţi, cu titlu gratuit, spaţiul respectiv pentru desfășurarea unor manifestări profesionale (conferinţe, mese rotunde, ateliere etc.) cu participarea studenţilor, reprezentanţilor corpului didactic al Universităţii, care ar reflecta activităţile de bază ale Partenerului;
* asigura reprezentanţilor Partenerului accesul la biblioteca şi alte resurse informaţionale a Universităţii.

Volumul Angajamentelor expuse în prezentul articol se va concretiza pentru fiecare an calendaristic în parte, în baza căruia se va stabili rezultatele colaborării anuale a părților stipulate în planul de acţiuni anual.

**Art.3.** Drepturile şi Angajamentele Partenerului constau în a:

* susţine crearea la Universitate a bazei informaţionale despre Partener prin furnizarea materialelor publicitare în scopul familiarizării corpului profesoral şi a studenţilor cu privire la activitatea Partenerului;
* beneficia de suportul Universităţii privind organizarea cercetărilor, prin implicarea corpului profesoral – didactic, a întregului potenţialul ştiinţific şi a studenţilor, inclusiv în perioada stagiilor de practică;
* avea posibilitatea de a delega în modul stabilit salariaţii Partenerului la cursurile de perfecţionare (recalificare) la specialităţile interesate;
* selecta şi va încheia benevol, în modul stabilit, contracte individuale cu studenţii privind instruirea şi angajarea acestora la lucru după absolvirea Universităţii;
* înainta Universităţii, reieşind din necesităţi, propuneri privind perfecţionarea programelor de studii la specialităţile interesate şi tematica proiectelor/tezelor de licenţă ale studenţilor, tematica tezelor de master şi doctorat - cu caracter de implementare reală;
* permite, la propunerea Universităţii, efectuarea de către studenţi a stagiilor de practică, utilizând, după caz, potenţialul creativ şi de muncă al stagiarilor, supraveghind şi validând activitatea acestora;
* avea posibilitatea de a selecta studenţi de la specialităţile interesate pentru eventuala angajare a acestora după absolvire, inclusiv prin participarea la Târgurile locurilor de muncă organizate de către Universitate;
* examina, la solicitarea Universităţii, posibilităţile de organizare în cadrul Partenerului a unei/unor filiale catedrelor respective de profil sau a unui laborator de cercetări ştiinţifice, birou de proiectare;
* permite, în baza intereselor comune, stagierea cadrelor didactico-științifice ale Universităţii în subdiviziunile Partenerului;
* beneficia de suportul Universităţii la organizarea expoziţiilor (prezentărilor) cu genericul familiarizării publicului universitar privind activitatea Partenerului;
* participa benevol, în măsura posibilităţilor, la consolidarea bazei tehnico-materiale a Universităţii;
* permite efectuarea excursiilor, vizitelor organizate ale studenţilor Universităţii în scopul familiarizării acestora cu procesul de producere şi activitatea Partenerului în ansamblu;
* Volumul Angajamentelor expuse în prezentul articol se va concretiza pentru fiecare an calendaristic în parte, în baza căruia se va stabili rezultatele colaborării anuale a părților stipulate în planul de acţiuni anual.

**Art.4.** Dispoziţii finale

* Relaţiile dintre Părţi vor fi guvernate de principiul echităţii, bunei voinţe şi dezvoltării relaţiilor de colaborare durabilă.
* Prezenta Convenţie se întocmeşte pe un termen de 5 ani, prelungirea ei realizându-se prin consensul Părţilor.
* Modificările şi completările în prezenta Convenţie se vor efectua prin acordul comun al Părţilor.
* Eventualele litigii între Parţi vor fi soluţionate pe cale amiabilă.
* În cazul reorganizării, schimbării locului de reşedinţă, a numerelor de telefon, fax sau a altor date prezentate în Convenţia–cadru, Partea respectivă este obligată să informeze cealaltă Parte despre schimbările respective pe parcursul a 3 zile calendaristice din momentul schimbărilor efectuate.

**Art.5.** Convenţia este redactată în două exemplare originale, câte unul pentru fiecare Parte şi intră în vigoare din momentul semnării ei de către Părţi.

**Adresa juridică:**

|  |  |
| --- | --- |
|  | Republica Moldova  MD 2005  mun. Chişinău  str. Vlaicu Pârcălab 52,  tel: 022-22-00-29 |

**Semnăturile părţilor:**

|  |  |
| --- | --- |
| **Pentru**  **\_\_\_\_\_\_\_\_\_\_\_** | **Pentru**  **Universitatea Liberă Internaţională din Moldova**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**ANEXA 2**

**CONVENȚIE TRIPARTITĂ**

***privind organizarea şi desfăşurarea stagiilor de practică a studenților***

***(ciclul I - licenţă ,ciclul II - masterat, ciclul - III doctorat)***

Prezentul contract se încheie între:

**Universitatea Liberă Internațională din Moldova**, organizator al stagiului de practică, denumită în continuare „**Organizatorul”**, care activează în baza deciziei Guvernului Republicii Moldova din 16 octombrie 1992, reprezentată de **Rectorul** **Andrei GALBEN**, care acţionează în baza dreptului de funcţie, şi

**Unitatea-bază de realizare a stagiului de practică** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,denumită în continuare „**Partenerul”**, care activează în baza \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Reprezentată de\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(funcţia şi numele )*

care acţionează în baza dreptului de funcţie şi

**Studentul** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,denumit în continuare „**Stagiarul”**, înscris în anul universitar \_\_\_\_\_\_\_\_\_\_\_\_\_\_\_\_\_ la Facultatea”\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

specialitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ grupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Art.1. Obiectul Contractului**

Prezentul Contract reglementează relaţiile dintre **Părţi** ce ţin de organizarea şi desfăşurarea stagiului de practică pentru consolidarea cunoştinţelor teoretice şi formarea abilităţilor stagiarului, în vederea aplicării acestora în activitate.

**Art.2. Statutul „Stagiarului”**

**„Stagiarul”** rămâne pe toată durata stagiului - student al Organizatorului de practică.

**Art.3. Tipul, durata şi perioada desfăşurării stagiului de practică**

**3.1. Tipul:** stagiu de practică.

**3.2.** Stagiu de practică va avea **durata** de \_\_\_\_\_\_\_\_\_\_\_\_\_\_\_\_\_\_\_ **săptămâni.**

**3.3. Perioada** desfăşurării stagiului de practică este de la \_\_\_\_\_\_\_\_ (zi/luna/an) până la \_\_\_\_\_.

**Art.4. Programa stagiului de practică**

Stagiul de practică are ca scop aplicarea în practică a cunoştinţelor teoretice acumulate de stagiar. În acest scop, „**Partener”** va oferi **„Stagiarului”** condiţii şi sarcini în legătură directă cu calificarea şi competenţele pe care stagiarul trebuie să le obţină, după cum sunt stabilite în Programa stagiului de practică, care se pune la dispoziţia masterandului de către catedra „\_\_\_\_\_\_\_\_\_\_\_\_\_\_\_\_\_\_\_\_\_\_”, ULIM.

|  |
| --- |
| Obiectivele stagiului de practică   * \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   Programul stagiului de practică  1săptămână\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2săptămână\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3săptămână\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4săptămână\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Art.5. Persoanele responsabile desemnate de „Organizator” şi „Partener”**

* 1. **Conducătorul de stagiu din partea „Partenerului”** (persoana care va avearesponsabilitatea de monitorizare a stagiului de practică):

Dl/Dna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Funcţia \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon \_\_\_\_\_\_\_\_\_\_\_\_\_\_

Fax \_\_\_\_\_\_\_\_\_\_\_\_\_\_\_\_ e-mail \_\_\_\_\_\_\_\_\_\_\_\_\_\_\_\_

* 1. **Cadrul didactic** (persoanaresponsabilă cu monitorizarea stagiului din partea lui

**„Organizator”** de stagiu):

Dl/Dna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Funcţia \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon \_\_\_\_\_\_\_\_\_\_\_\_\_\_\_

Fax \_\_\_\_\_\_\_\_\_\_\_\_\_\_\_\_ e-mail \_\_\_\_\_\_\_\_\_\_\_\_\_\_\_\_

**Art.6. Plata şi obligaţiile sociale**

Pentru activitatea desfăşurată în cadrul stagiului de practică, „**Stagiarul”** nu poate pretinde la vreo remunerare din partea **„Partenerului”** cu excepţia cazului în care „**Stagiar”** şi „**Partener”** de stagiu convin să încheie un contract individual de muncă.

**Art.7. Angajamentele Stagiarului**

1. **„Stagiarul”** are obligaţia, ca pe durata derulării stagiului de practică, să respecte Programul de activitate stabilit є şi să execute activităţile specificate de conducător în conformitate cu prevederile programei respective, în condiţiile respectării cadrului legal cu privire la volumul şi dificultatea acestora.
2. Pe durata stagiului, „**Stagiarul”** respectă regulamentul intern al **„Partenerului”**.
3. „**Stagiarul”** are obligaţia de a respecta normele de securitate, pe care le-a însuşit de la reprezentantul „**Partener”** înainte de începerea stagiului de practică.
4. „**Stagiarul”** se angajează să păstreze informaţia confidenţială (să nu o divulge altor persoane, în orice formă), orice informaţie pe care o primeşte de la „**Partener”** sau la care i se acordă accesul de către „**Partener”**, inclusiv, dar fără a se limita la situaţia financiară şi relaţiile de afaceri ale **„Partenerului”**, la procedeele tehnice, *knowhov* şi reglementările interne utilizate de către „**Partener”** etc. (în continuare „Informaţie confidenţială”).

**Art.8. Angajamentele „Partenerului”**

* 1. . „**Partener”** va stabili un conducător*pentru stagiul de practică*, selectat dintresalariaţii proprii cu calificare înaltă şi experienţă profesională.
  2. Înainte de începerea stagiului de practică „**Partenerul”** va instrui „**Stagiarul”** cu privire la normele de securitate și sănătate în muncă, în conformitate cu legislaţia în vigoare, precum şi cu privire la regulamentul intern, aplicat la **„Partener”**. „**Partenerul”** va întreprinde măsurile necesare pentru asigurarea securităţii şi sănătăţii lui „**Stagiarul”**, precum şi pentru comunicarea regulilor de prevenire asupra riscurilor profesionale, în aceeaşi măsură ca pentru proprii salariaţi (cu excepţia asigurării medicale şi altor obligaţii). „**Partenerul”** va asigura „**Stagiarului”**, în caz de necesitate, accesul liber la serviciul medical al **„Partenerului”** (dacă există).
  3. Partenerul de practică va depune eforturile rezonabile pentru a pune la dispoziţia „**Stagiarului”** mijloacele necesare pentru dobândirea competenţelor nominalizate în programa de practică.
  4. În cazul nerespectării de către „**Stagiar”** a obligaţiilor asumate şi a regulamentului intern, „**Partenerul”** va comunica acest fapt responsabilului de stagiu din partea „**Organizatorului”**, pentru a decide privind aplicarea sancţiunilor conform regulamentului de organizare și funcţionare al universităţii/facultăţii. Totodată, „**Partenerul”** este în drept să rezilieze prezentul Contract în mod unilateral, informând despre aceasta în scris „**Organizatorul”** şi „**Stagiarul”**, după ce, în prealabil, a audiat explicaţiile lui „**Stagiarului”** şi ale conducătorului de practică din partea „**Partenerului”**.

**Art.9. Angajamentele** „**Organizatorului”**

**9.1.** „**Organizatorul”** desemnează un cadru didactic responsabil cu planificarea,organizarea și supravegherea desfășurării stagiului de practică. Cadrul didactic responsabil de stagiu, împreună cu conducătorul desemnat de „**Partener”** concretizează sarcinile lui „**Stagierul”**, în funcție de specificul „**Partenerului”** şi locului de activitate.

**9.2.** În cazul în care derularea stagiului de practică nu este conformă cu angajamentele asumate decătre „**Partener”** în cadrul prezentului Contract, „**Organizatorul”** poate decide întreruperea stagiului de practică, după informarea prealabilă a „**Partenerului”** şi după primirea confirmării de primire a acestei informaţii.

**Art.10.Evaluarea stagiului de pregătire stagiu prin credite transferabile**

Numărul de credite transferabile ce vor fi obţinute de „**Stagiar”** în urma desfăşurării stagiului de practică este de **10 (zece) ECTS**, fiind stabilite în planul de învăţământ.

**Art.11.Raportul privind stagiul de practică**

**11.1.** În timpul derulării stagiului de practică, conducătorul stagiului de practică din partea„**Partenerului”** împreună cu cadrul didactic vor evalua permanent nivelul competenţelor profesionale dobândite de stagiar, cât şi comportamentul şi modalitatea de integrare a acestuia în activitatea „**Partenerului”** (disciplină, punctualitate, responsabilitate în rezolvarea sarcinilor, respectarea regulamentului de ordine interioară al întreprinderii etc.).

**11.2.** La finele stagiului de practică, conducătorul stagiului de practică din partea„**Partenerului”** elaborează caracteristica în baza evaluării nivelului competenţelor obţinute de către stagiar şi în baza Raportului privind stagiu de practică. Rezultatul acestei evaluări și al Raportului privind stagiu de practică va sta la baza notării stagiarului de către Comisia de examinare, aprobată de catedră, în cadrul susţinerii.

**Art.12.Sănătatea şi securitatea „Stagiarului” în timpul stagiului de practică**

**12.1.** „**Partenerul”** are obligaţia să respecte prevederile legale cu privire la sănătatea şisecuritatea în muncă (cu excepţia drepturilor pecuniare) aplicabile **„Stagiarului”** pe durata stagiului de practică.

1. „**Stagiarul”** i se asigură protecție socială conform legislației în vigoare.
2. În cazul unui accident suportat de către „**Stagiar”**, fie în timpul desfăşurării stagiului de practică, fie în timpul deplasării către locul desfăşurării stagiului de practică, „**Partenerul”** se angajează să înştiinţeze asiguratorul cu privire la accidentul care a avut loc.

**Art.13.Prevederi finale**

**13.1**. Prezentul Contract poatefi modificat numai cu consimțământul tuturor părţilor, modificărileconsemnându-se într-un proces verbal anexat la Contract.

Totodată, la executarea prezentului Contract **„Organizatorul”** şi **„Partenerul”** se vor conduce şi de prevederile Convenţiei-cadru de parteneriat, în cazul încheierii acestuia.

**13.2** Litigiile apărute între părţile contractante vor fi soluţionate pe cale amiabilă, în conformitatecu legislaţia în vigoare.

**13.3.** Prezentul contract intră în vigoare din momentul semnării de către părţi şi este valabil până laexecutarea de către părţi a obligaţiilor ce le revin în baza prezentului Contract.

**13.4**. Prezentul Contract este întocmit în trei exemplare la data: \_\_\_\_\_\_\_\_\_\_\_\_\_\_\_\_(zi/lună/an).

**ADRESELE JURIDICE ŞI SEMNĂTURILE REPREZENTANŢILOR**

„**Organizatorul”: Universitatea Liberă Internaţională din Moldova,**

**Adresa: str. Vlaicu Pârcălab 52, mun. Chișinău, Republica Moldova, MD - 2012**

**Rector**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Unitatea-bază de realizare a stagiului de practică (**„**Partenerul”):**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Director**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Licenţiat/Masterand**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_